CELEX: 62021TN0695
Language: ro
Date: 2021-10-28 00:00:00
Title: Cauza T-695/21: Acțiune introdusă la 28 octombrie 2021 – Alauzun și alții/Comisia

3.1.2022   
            
            
               RO
            
            
               Jurnalul Oficial al Uniunii Europene
            
            
               C 2/45
            
         
      Acțiune introdusă la 28 octombrie 2021 – Alauzun și alții/Comisia
      (Cauza T-695/21)
      (2022/C 2/62)
      Limba de procedură: franceza
      
         Părțile
      
      
         Reclamanți: Virginie Alauzun (Saint-Cannat, Franța) și alți 774 de reclamanți (reprezentant: F. Di Vizio, avocat)
      
         Pârâtă: Comisia Europeană
      
         Concluziile
      
      Reclamanții solicită Tribunalului:
      
                  —
               
               
                  constatarea abținerii nelegale a Comisiei Europene (CE) de a include testele de carcinogenicitate și de genotoxicitate în faza preclinică pentru vaccinurile pe bază de tehnologie ARNm;
               
            
                  —
               
               
                  obligarea Comisiei Europene să includă testele de carcinogenicitate și de genotoxicitate în faza preclinică pentru vaccinurile pe bază de tehnologie ARNm care nu au fost încă autorizate în cadrul procedurii EMA;
               
            
                  —
               
               
                  obligarea Comisiei Europene să includă testele de carcinogenicitate și de genotoxicitate în faza de farmacovigilență pentru vaccinurile pe bază de tehnologie ARNm deja autorizate în cadrul procedurii EMA;
               
            
                  —
               
               
                  obligarea Comisiei să furnizeze următoarele informații:
                  
                              —
                           
                           
                              temeiul juridic precis pentru care testele în cauză nu au fost incluse în fazele de testare preclinică și de farmacovigilență;
                           
                        
                              —
                           
                           
                              regulamentul de stabilire a examinărilor obligatorii necesare pentru autorizarea vaccinurilor pe bază de tehnologie ARNm.
                           
                        
            
                  —
               
               
                  obligarea Comisiei Europene la plata tuturor cheltuielilor de judecată efectuate de reclamante.
               
            
         Motivele și principalele argumente
      
      În susținerea acțiunii, reclamanții invocă o încălcare a dreptului Uniunii și o abținere de a acționa din partea Comisiei. Reclamanții susțin, în această privință, că Comisia nu și-ar fi respectat obligația care îi incumbă în temeiul articolului 168 TFUE de a asigura un „nivel ridicat de protecție a sănătății umane” prin faptul că a acordat o autorizație de introducere pe piață condiționată pentru vaccinurile pe bază de tehnologie ARNm în lipsa unor studii de carcinogenicitate și de genotoxicitate.